ইন্দোনেশিয়ায় হিন্দুধর্ম
২০১৮ সালের আদমশুমারি অনুসারে ইন্দোনেশিয়ার মোট জনসংখ্যার ১.৭৪% জনগণ এবং বালি দ্বীপের মোট জনসংখ্যার ৮৭% জনগণ হিন্দু ধর্মাবলম্বী। ইন্দোনেশিয়ার ছয়টি আনুষ্ঠানিক ধর্মের মধ্যে হিন্দুধর্ম অন্যতম। প্রথম শতাব্দীতে হিন্দুরা ব্যবসার মাধ্যমে ইন্দোনেশিয়ায় এসেছিল এবং হিন্দু মহাকাব্য, রামায়ণ ও মহাভারত ছায়া পুতুলের ("চামড়ার পুতুল") মাধ্যমে বিশেষ করে বৃহত্তর ভারতের শ্রীবিজয় এবং মাজপহিত সাম্রাজ্যের সময় জাভার সংস্কৃতি ও বিশ্বব্যাপী দৃষ্টিভঙ্গির মধ্যে বদ্ধমূল হয়ে ওঠে। ২০১৮ সালে আদমশুমারি অনুযায়ী ইন্দোনেশিয়ায় ৪৬,৪৬,৩৫৭ জন হিন্দু ছিল। ইন্দোনেশিয়া হিন্দুধর্ম পরিষদ ইন্দোনেশিয়ার জনগণনার পদ্ধতি নিয়ে বিতর্ক করেছিল এবং তাদের মতে ইন্দোনেশিয়ায় ২০০৫ সালে আনুমানিক ১৮ মিলিয়ন হিন্দুধর্ম অনুসারীর বসবাস ছিল। ইন্দোনেশিয়া সরকারের ধর্মীয় বিষয়ক মন্ত্রণালয় ২০১০ সালে ঘোষণা করে ৪ মিলিয়ন হিন্দু ইন্দোনেশিয় দ্বীপপুঞ্জে বসবাস করে।